Emil Stang d.e.

Emil Stang (1834–1912) var en norsk jurist, stortingsrepresentant (H) og Norges statsminister fra 1889 til 1891 og 1893 til 1895. Han var også sjef for Revisjonsdepartementet den første perioden og første halvdel av den andre.

Han ble cand.jur. i 1858 og etablerte egen advokatforretning i 1861. I 1862 ble han høyesterettsadvokat.«Stang, Emil», i G. Hallager, Norges høiesteret 1815–1915, bd. 2 (1864–1915), s. 363, Christiania, Aschehoug, 1916 Fra samme år deltok han i redaksjonen av Ugeblad for Lovkyndighed. Fra 1871 til 1907 var han redaktør av Norsk Retstidende, med unntak av årene han var statsminister. Han ble utnevnt til dommer i Kristiania Stiftsoverrett i 1891, men fungerte aldri i embetet. Han ble lagmann i Borgarting og Agder i 1895 og høyesterettsdommer i 1901. Han pensjonerte seg i 1904.

Stang var stortingsrepresentant fra 1883 til 1894 samt 1898 til 1900. Han var aktiv i dannelsen av Høyre og var partiets første formann fra 1884 til 1899. Stang var dessuten parlamentarisk leder for Høyre 1884–1889, 1892–1893 og 1898–1900.

Stang ble utnevnt til ridder av St. Olavs Orden i januar 1889, og forfremmet til kommandør av 1. klasse et halvår senere. Og han fikk storkorset av ordenen den 21. januar 1890. Stang hadde også storkors av den svenske Nordstjerneordenen og av den prøysiske Røde ørns orden.

Emil Stang var sønn av statsminister Frederik Stang og hustru Augusta Julie Georgine von Munthe af Morgenstierne. Han var far til Emil Stang d.y., Fredrik Stang d.y. og Augusta Stang.
 Se også 
 Emil Stangs første regjering 1889–1891
 Emil Stangs andre regjering 1893–1895

 Referanser 

 Eksterne lenker 



Kategori:Norske statsministre
Kategori:Norske revisjonsministre
Kategori:Høyres ledere
Kategori:Stortingspresidenter
Kategori:Stortingsrepresentanter 1883–1885
Kategori:Stortingsrepresentanter 1889–1891
Kategori:Stortingsrepresentanter 1892–1894
Kategori:Stortingsrepresentanter 1898–1900
Kategori:Norske høyesterettsadvokater
Kategori:Norske høyesterettsdommere
Kategori:Storkors av St. Olavs Orden
Kategori:Formenn av Det Norske Studentersamfund
Kategori:Personer begravet på Vår Frelsers gravlund
Kategori:Personer fra Oslo
Kategori:Begravelser på statens bekostning